pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. เผย 6 เดือน นายจ้างจัดสวัสดิการแรงงานกว่า 7 พันแห่ง พบเงินโบนัสสูงสุด
วันจันทร์ที่ 23 เมษายน 2561
กสร. เผย 6 เดือน นายจ้างจัดสวัสดิการแรงงานกว่า 7 พันแห่ง พบเงินโบนัสสูงสุด
กรมสวัสดิการและคุ้มครองแรงงาน เผย 6 เดือนแรกปีงบ 61 ส่งเสริมนายจ้างจัดสวัสดิการให้แรงงานแล้ว 7,776 แห่ง พบเงินโบนัสพนักงาน จัดอาหารราคาถูก จัดชุดทํางานให้พนักงาน เป็นสวัสดิการที่แรงงาน ได้ประโยชน์สูงสุด
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า ในรอบ 6 เดือนแรกของปีงบประมาณ 2561 คือตั้งแต่วันที่ 1 ตุลาคม 60 ถึง 31 มีนาคม 61 กสร.ได้เข้าไปส่งเสริมให้สถานประกอบกิจการจัดสวัสดิการเพื่อแรงงานแล้ว 7,776 แห่ง ทั้งนี้ จากการเข้าไปส่งเสริม พบว่า สวัสดิการเป็นเงินที่แรงงานได้ประโยชน์สูงสุดคือ เงินโบนัสพนักงาน ซึ่งมีสถานประกอบกิจการจัดโบนัสเป็นสวัสดิการ 1,156 แห่ง ลูกจ้างได้รับประโยชน์ 61,084 คน คิดเป็นเงิน 363 ล้านบาท รองลงมาคือ จัดอาหารราคาถูกจําหน่ายให้พนักงาน 63 แห่ง ลูกจ้าง 10,046 คน เป็นเงิน 268 ล้านบาท และจัดชุดทํางานให้พนักงาน 3,330 แห่ง ลูกจ้าง 174,561 คน เป็นเงิน 100 ล้านบาท นอกจากนี้ยังมีสวัสดิการอื่น ๆ ได้แก่ จ่ายเงินค่าอาหาร จัดที่พัก เงินช่วยค่ารักษาพยาบาล จัดเงินกู้ยืม เงินช่วยเหลือค่าครองชีพ จัดอาหารให้ฟรี และจัดเลี้ยงสรรค์ประจําปี ตามลําดับ
นายทศพล กล่าวต่อว่า การจัดสวัสดิการนอกเหนือกฎหมายเป็นสวัสดิการที่นายจ้างจัดเพิ่มเติมขึ้น แสดงให้เห็นว่า นายจ้าง หรือสถานประกอบกิจการนั้น ๆ ให้ความความสําคัญกับการพัฒนาคุณภาพชีวิต ของแรงงาน และครอบครัว เพื่อช่วยให้พวกเขามีขวัญกําลังใจในการทํางาน มีความเป็นอยู่ที่ดีขึ้น ซึ่งจะส่งผลต่อผลิตภาพแรงงานและความสําเร็จในการประกอบการของนายจ้างอีกทางหนึ่งด้วย
รัฐบาลไทย-ข่าวทำเนียบรัฐบาล-กระทรวงการต่างประเทศส่งมอบชุดอุปกรณ์ป้องกันส่วนบุคคล (ชุด PPE) ที่ได้รับบริจาคผ่านสถานเอกอัครราชทูต ณ กรุงปักกิ่งให้แก่ผู้แทนมูลนิธิชัยพัฒนา [กระทรวงการต่างประเทศ]
วันศุกร์ที่ 8 พฤษภาคม 2563
กระทรวงการต่างประเทศส่งมอบชุดอุปกรณ์ป้องกันส่วนบุคคล (ชุด PPE) ที่ได้รับบริจาคผ่านสถานเอกอัครราชทูต ณ กรุงปักกิ่งให้แก่ผู้แทนมูลนิธิชัยพัฒนา [กระทรวงการต่างประเทศ]
กระทรวงการต่างประเทศส่งมอบชุดอุปกรณ์ป้องกันส่วนบุคคล (ชุด PPE) ที่ได้รับบริจาคผ่านสถานเอกอัครราชทูต ณ กรุงปักกิ่งให้แก่ผู้แทนมูลนิธิชัยพัฒนา
เมื่อวันที่ 7 พฤษภาคม 2563 กระทรวงการต่างประเทศ โดยกรมเศรษฐกิจระหว่างประเทศ ได้ส่งมอบชุดอุปกรณ์ป้องกันส่วนบุคคล (ชุด PPE) จํานวน 1,500 ชุด ให้แก่ผู้แทนมูลนิธิชัยพัฒนา ซึ่งมูลนิธิฯ ได้รับบริจาค ผ่านสถานเอกอัครราชทูต ณ กรุงปักกิ่ง
รัฐบาลไทย-ข่าวทำเนียบรัฐบาล-นายกรัฐมนตรีเผยการสัมปทานปิโตรเลียม รัฐบาลมุ่งหวังให้ภาครัฐได้รับสิทธิประโยชน์มากขึ้น
วันอังคารที่ 25 กันยายน 2561
นายกรัฐมนตรีเผยการสัมปทานปิโตรเลียม รัฐบาลมุ่งหวังให้ภาครัฐได้รับสิทธิประโยชน์มากขึ้น
นายกรัฐมนตรีเผยการสัมปทานปิโตรเลียม รัฐบาลมุ่งหวังให้ภาครัฐได้รับสิทธิประโยชน์มากขึ้น
วันนี้ (25 กันยายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีถึงเรื่องการสํารวจสัมปทานปิโตรเลียมว่า ต้องมีเวลาในการเตรียมการประมาณ 5 ปี เมื่อหมดสัมปทานแล้ว ในเรื่องการส่งมอบอุปกรณ์ให้ผู้สัมปทานรายใหม่ รวมถึงเรื่องการลงทุนด้านต่าง ๆ ซึ่งรัฐบาลพยายามทําความเข้าในต่อเรื่องดังกล่าวมาตลอด จึงขอให้ทุกคนเปิดใจด้วย และดูในรอบด้านว่าอะไรทําได้หรือไม่ได้ โดยสิ่งที่สําคัญที่เป็นกังวลในเรื่องที่ทําไม่ได้ หรือทําไม่ทันคือผลต่อพลังงานลดลงไม่ว่าจะเป็นแก๊ส และน้ํามัน จะทําให้มีผลต่อระบบอุตสาหกรรมด้วย ทั้งนี้ รัฐบาลจําเป็นต้องทําคือมุ่งหวังให้ภาครัฐได้รับสิทธิประโยชน์มากขึ้น และราคาน้ํามันต้องอยู่ในเกณฑ์ที่ประชาชนรับได้ ซึ่งเป็นเป็นประเด็นสําคัญที่รัฐบาลพิจารณา
-------------------------------------------------
รัฐบาลไทย-ข่าวทำเนียบรัฐบาล-การจัดจำหน่ายพันธบัตรการไฟฟ้าฝ่ายผลิตแห่งประเทศไทย วงเงิน 10,000 ล้านบาท อายุ 15 และ 20 ปี เพื่อเสนอขายให้แก่ผู้ลงทุนสถาบัน
วันจันทร์ที่ 30 เมษายน 2561
การจัดจําหน่ายพันธบัตรการไฟฟ้าฝ่ายผลิตแห่งประเทศไทย วงเงิน 10,000 ล้านบาท อายุ 15 และ 20 ปี เพื่อเสนอขายให้แก่ผู้ลงทุนสถาบัน
กระทรวงการคลังและ กฟผ.ได้คัดเลือกผู้จัดการจัดจําหน่ายพันธบัตร 2 ราย ได้แก่ ธนาคารธนชาต จํากัด (มหาชน) และ ธนาคารกสิกรไทย จํากัด (มหาชน) ให้เป็นผู้จัดการจัดจําหน่ายพันธบัตรให้แก่ กฟผ. วงเงินรวม 10,000 ล้านบาท อายุ 15 และ 20 ปี
นายประภาศ คงเอียด ผู้อํานวยการสํานักงานบริหารหนี้สาธารณะ (สบน.) รายงานว่า กระทรวงการคลังและการไฟฟ้าฝ่ายผลิตแห่งประเทศไทย (กฟผ.) ได้คัดเลือกผู้จัดการจัดจําหน่ายพันธบัตร 2 ราย ได้แก่ ธนาคารธนชาต จํากัด (มหาชน) และ ธนาคารกสิกรไทย จํากัด (มหาชน) ให้เป็นผู้จัดการจัดจําหน่ายพันธบัตรให้แก่ กฟผ. วงเงินรวม 10,000 ล้านบาท อายุ 15 และ 20 ปี ซึ่งเป็นครั้งแรกที่กระทรวงการคลังดําเนินการจัดหาเงินกู้ให้แก่รัฐวิสาหกิจโดยการออกพันธบัตรที่กระทรวงการคลังไม่ค้ําประกันและเสนอขายแก่ผู้ลงทุนสถาบัน (Institutional Investor : II) ที่ไม่จํากัดจํานวนผู้ซื้อ นับว่าเป็นการพัฒนาตลาดตราสารหนี้รัฐวิสาหกิจขึ้นมาอีกระดับหนึ่ง และสร้างแรงจูงใจให้ผู้ลงทุนสนใจลงทุนในพันธบัตรของ กฟผ. มากยิ่งขึ้น ซึ่งมีกําหนดการออกพันธบัตรภายในเดือน มิถุนายน 2561 ทั้งนี้ กฟผ. เป็นหน่วยงานที่มีศักยภาพและเป็นที่ยอมรับในระดับสากล โดยมีผลการจัดอันดับความน่าเชื่อถือ (Credit Rating) จากบริษัท ทริสเรทติ้ง (TRIS Rating) อยู่ในระดับ AAA
ผู้ลงทุนสถาบันที่สนใจเข้าร่วมลงทุนในพันธบัตร กฟผ. สามารถสอบถามข้อมูลเพิ่มเติมได้ที่ผู้จัดการจัดหน่ายพันธบัตร และ กฟผ. ได้ตั้งแต่บัดนี้เป็นต้นไป
สํานักจัดการหนี้ 2 สํานักงานบริหารหนี้สาธารณะ
โทร. 0 2265 8050 ต่อ 5420
The issuance of Electricity Generating Authority of Thailand’s (EGAT) 15- and 20-year bonds for Institutional Investor in the amount of 10,000 million baht
Mr. Prapas Kong-Ied Director-General of the Public Debt Management Office (PDMO), announced that the Ministry of Finance (MOF) and Electricity Generating Authority of Thailand (EGAT), rated AAA by TRIS Rating, have mandated Thanachart Bank Public Co., Ltd. and Kasikornbank Public Co., Ltd. as arrangers for the issuance of 15- and 20-year bonds in the amount of 10,000 million baht during June 2018. The bonds will be EGAT’s first non-guaranteed bonds issuance for institutional investor without restricted number of investors. This marks a development in the SOE bond market that will support more investor participation.
The investor who seeks to invest in the EGAT bonds can contact the arrangers mentioned and EGAT for further information.
Public Debt Management Office
Tel. +66 2 265 8050 Ext. 5420
รัฐบาลไทย-ข่าวทำเนียบรัฐบาล-ก.อุตฯ สานพลัง รวมน้ำใจ ช่วยผู้ประสบภัยน้ำท่วมถึงพื้นที่ จ.ร้อยเอ็ด จ.ยโสธร ส่งมอบเครื่องอุปโภค-บริโภคถึงมือผู้ประสบภัย
วันพุธที่ 18 กันยายน 2562
ก.อุตฯ สานพลัง รวมน้ําใจ ช่วยผู้ประสบภัยน้ําท่วมถึงพื้นที่ จ.ร้อยเอ็ด จ.ยโสธร ส่งมอบเครื่องอุปโภค-บริโภคถึงมือผู้ประสบภัย
นายภานุวัฒน์ ตริยางกูรศรี  ผู้ตรวจราชการกระทรวงอุตสาหกรรม ละคณะลงพื้นที่จังหวัดร้อยเอ็ด และจังหวัดยโสธร นําขบวนคาราวานกระทรวงอุตสาหกรรม "สานพลัง รวมน้ําใจ ช่วยผู้ประสบภัยน้ําท่วม” จังหวัดยโสธร
17 กันยายน 2562 – นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นางลักษมี รุจิระมานนท์ อุตสาหกรรมจังหวัดร้อยเอ็ด นายวันชัย เกาะสูงเนิน อุตสาหกรรมจังหวัดยโสธร นางสาวสุชาดา แทนทรัพย์ ทีมงานรัฐมนตรีว่าการกระทรวงอุตสาหกรรม และคณะลงพื้นที่จังหวัดร้อยเอ็ด และจังหวัดยโสธร นําขบวนคาราวานกระทรวงอุตสาหกรรม "สานพลัง รวมน้ําใจ ช่วยผู้ประสบภัยน้ําท่วม” นําเครื่องอุปโภค-บริโภค ข้าวสาร อาหารแห้ง น้ําดื่มและยารักษาโรค ไปมอบให้ผู้ประสบภัยในพื้นที่ จังหวัดร้อยเอ็ด จังหวัดยโสธร เพื่อเป็นการบรรเทาความเดือดร้อนและคืนความสุขให้ชาวบ้านที่ประสบอุทกภัย
รัฐบาลไทย-ข่าวทำเนียบรัฐบาล-นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19  มีประสิทธิภาพมากขึ้น
วันศุกร์ที่ 17 กรกฎาคม 2563
นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19  มีประสิทธิภาพมากขึ้น
นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19  มีประสิทธิภาพมากขึ้น
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนทุกคนที่ได้ช่วยกันสอดส่องเป็นหูเป็นตา สนับสนุนการทํางานเพื่อบริหารสถานการณ์ควบคุมและป้องกันการแพร่ระบาดของโรคติดเชื้อไวรัสโคโรนา 2019 (COVID-19) ของรัฐบาล จากกรณีที่ฝ่ายนิติบุคคลของคอนโดมิเนียมแห่งหนึ่งมีมติไม่ยอมให้เจ้าหน้าที่ของสถานทูต หรือนักการทูตเข้าพัก หลังจากมีการแจ้งว่าจะมีผู้มากักตัวที่คอนโดมีเนียม 14 วัน แม้ว่าจะมีผลตรวจจากประเทศต้นทาง และสนามบินสุวรรณภูมิแล้วก็ตาม
โฆษกประจําสํานักนายกรัฐมนตรีระบุ ขณะนี้หน่วยงานที่เกี่ยวข้องอยู่ระหว่างพิจารณาร่วมกันถึงข้อกําหนดที่เหมาะสม และรัดกุมโดยเร็ว พร้อมขอให้มั่นใจว่ารัฐบาลให้ความสําคัญกับชีวิต และความปลอดภัยของประชาชนเป็นอันดับแรก ทั้งนี้ กระทรวงการต่างประเทศได้มีเอกสารแจ้งแก่คณะทูตประเทศต่างๆ แล้ว เมื่อวันที่ 14 กรกฎาคม 2563 ดังนี้ 1. ขอความร่วมมือสมาชิกทางการทูตทั้งหมด ผู้แทนทางกงสุล และองค์กรระหว่างประเทศ (DCIOs) ที่ได้รับอนุญาตให้เดินทางเข้าสู่ราชอาณาจักรไทย ให้เข้าสถานที่กักกันเป็นเวลาอย่างน้อย 14 วันอย่างเคร่งครัด 2. เพื่อป้องกันการระบาดของ COVID-19 ในพื้นที่อย่างมีประสิทธิภาพ ตั้งแต่ 15 กรกฎาคม 2563 สมาชิกของ DCIOs และครอบครัว จะต้องรอผลการตรวจทางห้องปฏิบัติการ RT-PCR ที่สนามบิน และ 3. รัฐบาลไทยอยู่ในระหว่างการตรวจสอบ และประเมินมาตรการป้องกันโรคที่เกี่ยวข้องกับ DCIOs โดยกระทรวงจะแจ้ง DCIOs ให้ทราบถึงข้อมูลและแนวทางการปรับปรุงใดๆ ในเวลาที่เหมาะสมต่อไป
-------------------------------------------
รัฐบาลไทย-ข่าวทำเนียบรัฐบาล-รชอ. สมชาย ร่วมประชุมสามัญ สมาคมกงสุลกิตติมศักดิ์ (แห่งประเทศไทย)
วันจันทร์ที่ 21 พฤษภาคม 2561
รชอ. สมชาย ร่วมประชุมสามัญ สมาคมกงสุลกิตติมศักดิ์ (แห่งประเทศไทย)
รัฐมนตรีช่วยว่าการกระทรวงอุตสาหกรรม เข้าร่วมการประชุมสามัญ สมาคมคณะกงสุลกิตติมศักดิ์ (ประเทศไทย) ประจําปี 2561  ณ ห้อง The Residence โรงแรมแกรนด์ ไฮแอท เอราวัณ
วันนี้ (21 พฤษภาคม 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เข้าร่วมการประชุมสามัญ สมาคมคณะกงสุลกิตติมศักดิ์ (ประเทศไทย) ประจําปี 2561 พร้อมร่วมบรรยายพิเศษ เรื่อง บทบาทของความสัมพันธ์ระหว่างประเทศ กับการขับเคลื่อนอุตสาหกรรมไทยในยุคดิจิทัล โดยมี นายสมบัติ เลาหพงศ์ชนะ อุปนายกสมาคม พร้อมด้วยสมาชิกคณะกงสุลกิตติมศักดิ์ (ประเทศไทย) ให้การต้อนรับ ณ ห้อง The Residence โรงแรมแกรนด์ ไฮแอท เอราวัณ
รัฐบาลไทย-ข่าวทำเนียบรัฐบาล-ต้นแบบสถานประกอบการ
วันจันทร์ที่ 25 กันยายน 2560
ต้นแบบสถานประกอบการ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.วันชัย สัตยาวุฒิพงศ์ เลขาธิการคณะกรรมการอาหารและยา ร่วมถ่ายภาพหมู่เป็นที่ระลึกกับผู้ประกอบการแม่ข่ายดีเด่น
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.วันชัย สัตยาวุฒิพงศ์ เลขาธิการคณะกรรมการอาหารและยา ร่วมถ่ายภาพหมู่เป็นที่ระลึกกับผู้ประกอบการแม่ข่ายดีเด่น ภายหลังเป็นประธานในพิธีมอบโล่รางวัลต้นแบบสถานประกอบการผลิตภัณฑ์อาหารชุมชนไทย (Primary GMP Award 2017) แก่ผู้ประกอบการที่ตั้งใจทําดี คิดค้นสร้างสรรค์การผลิตอาหารมีประโยชน์ ปลอดภัย ได้มาตรฐาน ที่ฟิวเจอร์พาร์ค รังสิต ****************** กันยายน 2560
รัฐบาลไทย-ข่าวทำเนียบรัฐบาล-กรมเศรษฐกิจระหว่างประเทศได้ส่งมอบเวชภัณฑ์ซึ่งได้รับบริจาคจากโรงพยาบาล Renai ในนครเซี่ยงไฮ้ให้แก่กรมการแพทย์ทหารบกตามความประสงค์ของกระทรวงสาธารณสุข [กระทรวงการต่างประเทศ]
วันพฤหัสบดีที่ 23 เมษายน 2563
กรมเศรษฐกิจระหว่างประเทศได้ส่งมอบเวชภัณฑ์ซึ่งได้รับบริจาคจากโรงพยาบาล Renai ในนครเซี่ยงไฮ้ให้แก่กรมการแพทย์ทหารบกตามความประสงค์ของกระทรวงสาธารณสุข [กระทรวงการต่างประเทศ]
กรมเศรษฐกิจระหว่างประเทศได้ส่งมอบเวชภัณฑ์ซึ่งได้รับบริจาคจากโรงพยาบาล Renai ในนครเซี่ยงไฮ้ให้แก่กรมการแพทย์ทหารบกตามความประสงค์ของกระทรวงสาธารณสุข
เมื่อวันที่ 22 เมษายน 2563 กรมเศรษฐกิจระหว่างประเทศ กระทรวงการต่างประเทศ ได้ส่งมอบเวชภัณฑ์ซึ่งได้รับบริจาคจาก ร.พ. Renai (ร.พ. เอกชนในนครเซี่ยงไฮ้) ให้แก่กรมการแพทย์ทหารบก ตามความประสงค์ของกระทรวงสาธารณสุข โดยเวชภัณฑ์ที่ได้รับบริจาคในครั้งนี้ ประกอบไปด้วย 1. หน้ากากอนามัย จํานวน 1,000 ชิ้น 2. หน้ากากชนิด N95 จํานวน 100 ชิ้น และ 3. ชุด PPE จํานวน 100 ชุด กรมเศรษฐกิจฯ ขอขอบคุณ สถานกงสุลใหญ่ ณ นครเซี่ยงไฮ้ในการดําเนินการต่าง ๆ ซึ่งมีส่วนสําคัญต่อความสําเร็จในการบริจาคเวชภัณฑ์ดังกล่าวเป็นอย่างยิ่ง
รัฐบาลไทย-ข่าวทำเนียบรัฐบาล-กสร. เตือนรับงานผ่านเน็ตระวังโดนหลอก แนะขอเอกสารหลักฐานทุกครั้ง
วันจันทร์ที่ 7 พฤษภาคม 2561
กสร. เตือนรับงานผ่านเน็ตระวังโดนหลอก แนะขอเอกสารหลักฐานทุกครั้ง
กรมสวัสดิการและคุ้มครองแรงงาน เตือนผู้รับงานไปทําที่บ้านผ่านช่องทางออนไลน์ระวังตกเป็นเหยื่อมิจฉาชีพ แนะอย่าหลงเชื่อโอนเงินมัดจํา ขอเอกสารการรับงานทุกครั้งป้องกันการหลอกลวง พร้อมย้ําผู้ว่าจ้างให้ปฏิบัติตามกฎหมายฝ่าฝืนมีโทษทั้งจําทั้งปรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีที่สื่อนําเสนอข่าวว่าปัจจุบันมีมิจฉาชีพหลอกลวงผู้รับงานไปทําที่บ้านในลักษณะของการโฆษณาผ่านโซเชียลมีเดียหรือช่องทางออนไลน์ว่ามีอาชีพเสริมออนไลน์ให้รับไปทําที่บ้าน เช่น งานคัดแยกลูกปัด งานแพ็คหนังยาง กิ๊บ กระดุม เป็นต้น แต่เมื่อทํางานเสร็จกลับไม่ได้รับค่าตอบแทน บางรายให้ผู้รับงานโอนเงินไปให้ก่อนเพื่อเป็นหลักประกันเมื่อได้รับเงินแล้วก็หนีหายไป ขณะที่ผู้เสียหายไม่สามารถดําเนินการตามกฎหมายกับมิจฉาชีพเหล่านี้ได้ เพราะไม่ทราบว่าผู้ว่าจ้างเป็นใครเนื่องจากไม่มีหลักฐานการว่าจ้าง กสร.จึงขอฝากเตือนไปยังผู้ที่ต้องการหารายได้โดยการรับงาน ไปทําที่บ้านให้ระมัดระวังการหลอกลวงในรูปแบบนี้ ทั้งนี้ พระราชบัญญัติคุ้มครองผู้รับงานไปทําที่บ้าน พ.ศ. 2553 ได้กําหนดหลักเกณฑ์เพื่อคุ้มครองผู้รับงานไปทําที่บ้านไว้เป็นการเฉพาะ เช่น กําหนดให้ผู้จ้างงานจัดทําเอกสารเกี่ยวกับการรับงานไปทําที่บ้านมอบให้แก่ผู้รับงานซึ่งจะต้องมีชื่อที่อยู่ทั้งของผู้ว่าจ้างและผู้รับงาน กําหนดอัตราค่าตอบแทน ห้ามผู้ว่าจ้างเรียกรับหลักประกันการทํางานหรือหลักประกันความเสียหายจากผู้รับงาน รวมไปถึงห้ามจ้างผู้รับงานทํางานอันตราย เป็นต้น
อธิบดีกสร. กล่าวต่อไปว่า กสร. จึงขอให้ทั้งสองฝ่ายปฎิบัติตามที่กฎหมายกําหนด โดยเฉพาะอย่างยิ่งผู้รับงานจะต้องตรวจสอบให้แน่ชัดก่อนรับงาน โดยให้ขอเอกสารเกี่ยวกับการรับงานจากผู้ว่าจ้างทุกครั้งเพื่อเป็นหลักฐานและเป็นประโยชน์ในการใช้สิทธิตามกฎหมาย และอย่าหลงเชื่อโอนเงินเป็นค่ามัดจําโดยเด็ดขาด สําหรับอัตราโทษของผู้จ้างงานฝ่าฝืนไม่ปฏิบัติตามกฎหมาย คือ ปรับตั้งแต่หนึ่งหมื่นถึงสองแสนบาท หรือจําคุกตั้งแต่หนึ่งเดือนถึงหนึ่งปี หากมีข้อสงสัยหรือต้องการขอคําปรึกษาติดต่อได้ที่ กองคุ้มครองแรงงานนอกระบบ 0 2245 7170 หรือสํานักงานสวัสดิการและคุ้มครองแรงงานกรุงเทพมหานครพื้นที่ทั้ง 10 พื้นที่ สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1506
รัฐบาลไทย-ข่าวทำเนียบรัฐบาล-“โนนเขวาโมเดล” ต้นแบบการทำเกษตร ลดต้นทุน เพิ่มผลผลิต สร้างรายได้อย่างมั่นคง
วันศุกร์ที่ 14 กันยายน 2561
“โนนเขวาโมเดล” ต้นแบบการทําเกษตร ลดต้นทุน เพิ่มผลผลิต สร้างรายได้อย่างมั่นคง
--
“การตลาดนําการผลิต”
เป็นแนวคิดที่รัฐบาลเน้นย้ําและให้ความสําคัญมาก โดยถือเป็นหนึ่งในการปฏิรูปภาคการเกษตร เพื่อความยั่งยืน
เกษตรกรจะได้รู้ว่าตนเองต้องผลิตอะไร แค่ไหน และใครคือลูกค้าที่ชัดเจน ซึ่งจะช่วยแก้ไขปัญหาผลผลิตล้นตลาด ราคาพืชผลตกต่ํา นําไปสู่การขอความช่วยเหลือจากภาครัฐอย่างไม่รู้จบ
นอกจากนี้ รัฐบาลยังพยายามอย่างมากที่จะส่งเสริมให้เกษตรกรรวมกลุ่มกัน เพื่อลดต้นทุน เพิ่มผลิต และถ่ายทอดองค์ความรู้ส่งต่อกัน เชื่อมโยงหน่วยงานต่าง ๆ ภายนอก ทั้งภาครัฐ เอกชน สหกรณ์การเกษตร และผู้ค้า ภายใต้วิถีทางของ “เกษตรแปลงใหญ่”
“กลุ่มเกษตรกรบ้านโนนเขวา ต.ดอนหัน อ.เมือง จ.ขอนแก่น” หนึ่งในตัวอย่างของวิถีเกษตรแปลงใหญ่ที่ประสบความสําเร็จ เห็นผลได้จริง
เกษตรกรที่นี่ได้ปรับเปลี่ยนวิธีทําเกษตรแบบดั้งเดิม เป็นการรวมกลุ่มเพื่อสร้างอํานาจต่อรอง โดยรวมคนรวมพื้นที่ และร่วมกันบริหารจัดการ ผลิตสินค้าที่มีคุณภาพตามความต้องการของตลาด จากจุดเริ่มต้นที่มีเกษตรกรเข้าร่วมเพียง 43 คน มาวันนี้สามารถรวมกลุ่มกันได้แล้วถึง 110 คน รวมพื้นที่เพาะปลูกทั้งหมด 450 ไร่
ขณะที่หน่วยงานภาครัฐอย่างสํานักงานเกษตรและสหรณ์จังหวัดได้เข้าไปช่วยปรับวิธีคิด เปลี่ยนวิธีการผลิตให้ทันสมัย ตอบโจทย์ความต้องการของตลาดทั้งในด้านปริมาณและคุณภาพ
เกษตรกรพร้อมใจกัน ลด ละ เลิก การใช้สารเคมีและยากําจัดศัตรูพืช หันไปใช้สารชีวภาพทดแทน ละยังผลิตปุ๋ยอินทรีย์ใช้เอง จนพื้นที่เพาะปลูกผ่านมาตรฐานการปฏิบัติทางการเกษตรที่ดีและเหมาะสม หรือ Good Agricultural Practice (GAP) เพื่อให้ลูกค้ามั่นใจได้ว่า ผลผลิตจากที่นี่สด สะอาด มีคุณภาพดี และปลอดภัยจากการปนเปื้อนของสารเคมีและเชื้อโรค ในราคาที่ซื้อหาได้
นอกจากนี้ หน่วยงานรัฐยังได้จับมือกับห้างค้าปลีกใหญ่อย่างเทสโก้โลตัส ให้ไปรับซื้อผลผลิตของเกษตรกรโดยตรง จนวันนี้มียอดสั่งซื้อผลผลิตมากถึงสัปดาห์ละ 11.6 ตัน เพื่อส่งไปจําหน่ายในห้างทั้ง 98 สาขาทั่วภาคอีสาน
ความสําเร็จนี้เอง ทําให้เกษตรกรกลุ่มนี้มีรายได้มากกว่า 15 ล้านบาทต่อปี และมีปริมาณการสั่งซื้อในปีนี้ถึง 559 ตัน
ล่าสุดทางสํานักงานเกษตรและสหกรณ์จังหวัดขอนแก่นได้รับงบประมาณก่อสร้างโรงคัดแยกบรรจุผักผลไม้สด (Packing House) ตามมาตรฐาน GMP เพื่อช่วยรักษาคุณภาพของสินค้าให้สดใหม่อยู่เสมอ สามารถรองรับผลิตผลของเกษตรกรในพื้นที่และของกลุ่มจังหวัดภาคอีสานตอนกลางทั้งหมด
โดยสรุปแล้วการดําเนินงานของกลุ่มเกษตรกรที่บ้านโนนเขวาได้กลายเป็นต้นแบบให้กับผู้ที่สนใจ โดยกระทรวงเกษตรและสหกรณ์ได้ประกาศให้ “โนนเขวาโมเดล” เป็นตัวอย่างความสําเร็จอันเกิดจากนโยบายของรัฐบาล
ทําให้เกษตรกรมีความเป็นอยู่ที่ดีขึ้น มีอาชีพที่มั่นคง และมีรายได้เลี้ยงดูตนเองและครอบครัวได้อย่างยั่งยืน สอดคล้องกับหลักปรัชญาของเศรษฐกิจพอเพียง ครับ...
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เดินหน้าพัฒนาคุณภาพอาหารปลอดภัย เน้นระดับจังหวัดผลักดันสู่ระดับประเทศ
วันอาทิตย์ที่ 18 กุมภาพันธ์ 2561
สธ. เดินหน้าพัฒนาคุณภาพอาหารปลอดภัย เน้นระดับจังหวัดผลักดันสู่ระดับประเทศ
กระทรวงสาธารณสุข เดินหน้าพัฒนาคุณภาพอาหารปลอดภัยเพื่อความยั่งยืน เน้นระดับจังหวัด เชื่อมต่อทุกภาคส่วน ส่งเสริมให้ป้องกัน เฝ้าระวัง ประเมินความเสี่ยงด้านความปลอดภัยของอาหาร และสร้างเครือข่ายจัดการในภาวะฉุกเฉินร้ายแรงหากอาหารไม่ปลอดภัย
กระทรวงสาธารณสุข เดินหน้าพัฒนาคุณภาพอาหารปลอดภัยเพื่อความยั่งยืน เน้นระดับจังหวัด เชื่อมต่อทุกภาคส่วน ส่งเสริมให้ป้องกัน เฝ้าระวัง ประเมินความเสี่ยงด้านความปลอดภัยของอาหาร และสร้างเครือข่ายจัดการในภาวะฉุกเฉินร้ายแรงหากอาหารไม่ปลอดภัย เพื่อให้ประชาชนมั่นใจในการบริโภค
นายแพทย์โอภาส การย์กวินพงศ์ รองปลัดกระทรวงสาธารณสุขให้สัมภาษณ์ว่าในปีนี้กระทรวงสาธารณสุขและภาคีเครือข่าย มุ่งเน้นการผลักดันเรื่องอาหารปลอดภัยสู่การปฏิบัติในระดับจังหวัดและองค์กรปกครองส่วนท้องถิ่น โดยเน้นการเชื่อมต่อไปยังส่วนกลางและทุกภาคส่วนที่เกี่ยวข้องในห่วงโซ่อาหาร เพื่อให้ผู้ปฏิบัติมีความรู้ ความเข้าใจในนโยบาย และระบบคุณภาพที่มีผลกระทบต่อการทํางานด้านอาหารปลอดภัยของประเทศ อันจะทําให้ผู้ประกอบการ ผู้ที่เกี่ยวข้อง และสร้างมาตรฐานอาหารปลอดภัยในโรงพยาบาล เพื่อให้ผู้ป่วยที่นอนรักษาตัวในโรงพยาบาลได้บริโภคอาหาร ผักและผลไม้ปลอดสารเคมีและยาฆ่าแมลง ถูกต้องตามหลักโภชนาการ ดําเนินการ ตั้งแต่ต้นน้ําจนถึงปลายน้ํา โดยจัดหาเกษตรกรปลูกผักปลอดสารเคมี จําหน่ายให้โรงพยาบาลเพื่อประกอบอาหารให้ผู้ป่วยโดยไม่ผ่านพ่อค้าคนกลาง มีการควบคุม ตรวจสอบคุณภาพความปลอดภัยทุกกระบวนการตั้งแต่การผลิต วัตถุดิบ ขนส่ง การปรุง ส่วนโรงครัวที่ปรุงอาหารผ่านมาตรฐานด้านสุขาภิบาลอาหารตามเกณฑ์ที่กําหนดสร้างความมั่นใจและสุขภาพที่ดีแก่ผู้ป่วยและประชาชนที่มารับบริการในโรงพยาบาล รวมทั้งการจัดพื้นที่จําหน่ายผักและผลไม้ ปลอดสารเคมีที่ได้มาตรฐาน เพื่อให้ผู้มารับบริการและญาติซื้อหาได้สะดวก เป็นการสนับสนุนการตลาดอย่างยั่งยืนต่อไปรวมทั้งผู้บริโภคมีความมั่นใจในระบบคุณภาพอาหารนอกจากนี้ยังรวมถึงข้อกําหนดมาตรฐานที่เป็นปัจจุบันและสร้างเครือข่ายการจัดอาหารในภาวะฉุกเฉินร้ายแรง กรณีความไม่ปลอดภัยของอาหารทั้งในประเทศและระหว่างประเทศ เพื่อเป็นการยกระดับคุณภาพด้านบริการสาธารณสุขและสุขภาพของประชาชน และยังเป็นการรองรับการเข้าสู่ประชาคมอาเซียน
นายแพทย์โอภาส กล่าวเพิ่มเติมว่า กระทรวงสาธารณสุขเป็นหน่วยงานหลักในการคุ้มครองผู้บริโภคด้าน อาหารของประเทศไทยได้สร้างความเชื่อมั่นด้านอาหารปลอดภัยมาอย่างต่อเนื่อง โดยมอบหมายให้สํานักส่งเสริมและสนับสนุนอาหารปลอดภัยเป็นศูนย์กลางประสานความร่วมมือกับหน่วยงานสังกัดกระทรวงสาธารณสุขทั้งในส่วนกลางและส่วนภูมิภาคพร้อมกันนี้ได้จัดทําแผนยุทธศาสตร์ชาติด้านสาธารณสุขระยะ20ปี ตามนโยบายรัฐบาลที่จะนําประเทศไทยก้าวสู่Thailand 4.0ตั้งเป้าหมายให้ประชาชนสุขภาพดี เจ้าหน้าที่มีความสุข ระบบสุขภาพยั่งยืน
รัฐบาลไทย-ข่าวทำเนียบรัฐบาล-โฆษกฯ แจงคำสั่ง ม.44 ย้ายผู้ว่าการและยุติการทำงานบอร์ด รฟท. เพื่อตรวจสอบข้อร้องเรียนการทุจริต ย้ำหากไม่พบความผิด ก็ถือว่าปราศจากมลทิน ชี้แต่งตั้งบุคลากรใหม่สานต่อโครงการรัฐด้วยความ
วันศุกร์ที่ 24 กุมภาพันธ์ 2560
โฆษกฯ แจงคําสั่ง ม.44 ย้ายผู้ว่าการและยุติการทํางานบอร์ด รฟท. เพื่อตรวจสอบข้อร้องเรียนการทุจริต ย้ําหากไม่พบความผิด ก็ถือว่าปราศจากมลทิน ชี้แต่งตั้งบุคลากรใหม่สานต่อโครงการรัฐด้วยความ
พลโท สรรเสริญ แก้วกําเนิด โฆษกประจําสํานักนายกรัฐมนตรี แจงคําสั่ง ม.44 ย้ายผู้ว่าการและยุติการทํางานบอร์ด รฟท. เพื่อตรวจสอบข้อร้องเรียนการทุจริต ย้ําหากไม่พบความผิด ก็ถือว่าปราศจากมลทิน ชี้แต่งตั้งบุคลากรใหม่สานต่อโครงการรัฐด้วยความโปร่งใส
วันนี้ (24 ก.พ.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงคําสั่งหัวหน้า คสช.ที่ 10/2560 เรื่อง การปรับปรุงการบริหารงานของการรถไฟแห่งประเทศไทย ว่า เนื่องจากพลเอก ประยุทธ์ จันทร์โอชา นายกรัฐมนตรี ได้รับข้อร้องเรียนจํานวนมากถึงปัญหาความไม่โปร่งใสในการประมูลงานและจัดซื้อจัดจ้างของการรถไฟฯ จึงไม่สามารถเพิกเฉยต่อข้อร้องเรียนดังกล่าวได้ ทั้งนี้การ ใช้อํานาจตามมาตรา 44 ออกคําสั่งย้ายผู้ว่าการและระงับการปฏิบัติงานของคณะกรรมการการรถไฟแห่งประเทศไทย เพื่อตรวจสอบข้อมูลที่มีการร้องเรียนเข้ามา ณ ขณะนี้ถือว่าทุกคน ยังเป็นผู้บริสุทธิ์ แต่ถ้าพบการทุจริตตามที่ถูกกล่าวอ้างก็จะดําเนินการตามกฎหมายต่อไป
“รัฐบาลและ คสช. ต้องการสร้างความโปร่งใสในการดําเนินงานของภาครัฐ เพื่อให้ประชาชนเกิดความมั่นใจในการจัดซื้อจัดจ้างของเจ้าหน้าที่ทุกระดับที่จะต้องมีธรรมาภิบาล โดยมีการตั้งคณะกรรมการชุดใหม่และให้นายอานนท์ เหลืองบริบูรณ์ รองอธิบดีกรมทางหลวง รักษาการในตําแหน่งผู้ว่าการการรถไฟแห่งประเทศไทยอีกตําแหน่งหนึ่งไปพลางก่อน เพื่อให้โครงการต่าง ๆ ของรัฐบาลเดินหน้าต่อไปได้ จนกว่าจะมีคําสั่งเป็นอย่างอื่น”
------------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี เน้นย้ำดำเนินการแก้ไขปัญหาภัยแล้งแบบบูรณาการ ให้ครอบคลุมทุกพื้นที่ โดยพร้อมสนับสนุนและแก้ไขปัญหาความเดือดร้อนของประชาชนอย่างเต็มที่
วันศุกร์ที่ 17 มกราคม 2563
นายกรัฐมนตรี เน้นย้ําดําเนินการแก้ไขปัญหาภัยแล้งแบบบูรณาการ ให้ครอบคลุมทุกพื้นที่ โดยพร้อมสนับสนุนและแก้ไขปัญหาความเดือดร้อนของประชาชนอย่างเต็มที่
นายกรัฐมนตรี เน้นย้ําดําเนินการแก้ไขปัญหาภัยแล้งแบบบูรณาการ ให้ครอบคลุมทุกพื้นที่ โดยพร้อมสนับสนุนและแก้ไขปัญหาความเดือดร้อนของประชาชนอย่างเต็มที่
วันนี้ (17 มกราคม2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับเกษตรกรจาก จ.ชัยนาท จ.สุพรรณบุรี และเลขาธิการสํานักงานทรัพยากรน้ําแห่งชาติ พร้อมรับฟังและแลกเปลี่ยนความคิดเห็นในการร่วมมือร่วมใจแก้ไขภัยแล้งของคนในชุมชนและการช่วยเหลือจากภาครัฐ ในรายการ Government Weekly สรุปประเด็น ดังนี้
ในช่วงแรก นายกรัฐมนตรีกล่าวถึงปัญหาเรื่องน้ําของประเทศไทยที่มีอยู่ 2 เรื่องหลัก คือ ปัญหาภัยแล้ง และปัญหาน้ําท่วม ซึ่งเกิดจากสภาพภูมิประเทศและภูมิอากาศที่เปลี่ยนแปลง เพราะฉะนั้นการบริหารจัดการน้ําของประเทศจําเป็นต้องทําอย่างจริงจังและต่อเนื่อง สําหรับในปีนี้สถานการณ์ภัยแล้งมีความรุนแรงขึ้น เกิดจากปริมาณน้ําฝนที่ตกน้อยลง ต้องเร่งดําเนินการแก้ไขให้เกิดความยั่งยืน โดยต้องมีแผนการดําเนินการเป็นขั้นตอน ตั้งแต่ระยะรายปี ไปจนถึงระยะ 20 ปี ซึ่งปัญหาภัยแล้งที่เกิดขึ้นส่งผลกระทบในหลายด้าน ไม่ว่าจะเป็นด้านการอุปโภคบริโภค ด้านการเกษตร และด้านอุตสาหกรรม
นายกรัฐมนตรีกล่าวต่อไปว่า ขณะนี้เรามีศูนย์บัญชาการเฉพาะกิจเพื่อแก้ไขปัญหาวิกฤติน้ํา ซึ่งมี 3 ระดับ คือระดับ 1 สถานการณ์มีแนวโน้มรุนแรงเพิ่มขึ้นและต่อเนื่อง มากกว่าร้อยละ 10 ของพื้นที่ ระดับ 2 ภาวะรุนแรง (หรือคาดว่าจะรุนแรง) ครอบคลุมพื้นที่มากกว่าร้อยละ 30 และระดับ 3 ภาวะวิกฤติ (หรือคาดว่าจะเกิดวิกฤติ) ครอบคลุมพื้นที่มากกว่าร้อยละ 60 ซึ่งจะมีขั้นตอนการดําเนินการติดตาม วิเคราะห์ ควบคุม สั่งการ และอํานวยการแก้ไขปัญหาจนกว่าวิกฤติจะผ่านพ้นไป
อย่างไรก็ตามต้องเร่งดําเนินการแก้ไข โดยบูรณาการการทํางานร่วมกับหน่วยงานที่เกี่ยวข้องทั้งภาครัฐ เอกชน และประชาชน ให้ไปในทิศทางเดียวกัน ควบคุมการระบายน้ําและจัดสรรน้ําให้เพียงพอ โดยเฉพาะน้ําเพื่อการอุปโภคบริโภคของประชาชน และขอให้ติดตามสถานการณ์การเพาะปลูกข้าวของเกษตรกร โดยพื้นที่ที่ได้รับผลกระทบต้องหามาตรการชดเชยและเยียวยา ทั้งนี้รัฐบาลพยายามจะแก้ปัญหาให้ประชาชนมีรายได้ในช่วงที่ไม่สามารถทําการเกษตรได้ หรือการทําเกษตรในช่วงฤดูแล้ง เน้นย้ําให้เกษตรกรรู้ถึงกลไกของตลาด โดยเฉพาะการปลูกข้าว พร้อมทั้งประชาสัมพันธ์ทําความเข้าใจกับประชาชนและเกษตรกรถึงเรื่องสถานการณ์น้ําและภัยแล้ง เพื่อให้เกิดความร่วมมือกัน ทั้งการใช้น้ําอย่างประหยัด และการเพาะปลูกพืชที่ใช้น้ําน้อย
ในตอนท้าย นายกรัฐมนตรีได้ย้ําว่า ในฐานะรัฐบาลจะไม่ทอดทิ้งประชาชน และจะทําทุกวิถีทางเพื่อให้ผ่านพ้นวิกฤตินี้ไป โดยขอให้ทุกฝ่ายร่วมมือกันทั้งภาคเอกชน ประชาชน และเกษตรกร พร้อมกําชับให้สํานักงานทรัพยากรน้ําแห่งชาติ ทําหน้าที่อย่างเข้มแข็ง โดยรัฐบาลพร้อมสนับสนุนและแก้ไขปัญหาความเดือดร้อนของประชาชนอย่างเต็มที่
........................................
กลุ่มประชาสัมพันธ์และเผยแพร่ สํานักโฆษก